text:
Sa positzione de medas indipendentistas m’ammentat su personàgiu de su contu “Il tamburino sardo” chi, arruoladu in sas tropas piemontesas, in unu perìodu chi sos Savoias faghiant bisestru de sa Sardigna e de su pòpulu suo, arriscat sa vida e perdet un’anca pro acumprire a una missione acumandada·li dae su capitanu suo, ammentadu pro sa cummòvida provocada in su superiore suo chi pro cumbinatzione iscoberit s’amputatzione de s’artu.
In iscola nos ant acraridu chi cussu contu fiat unu donu a totu sos sardos chi in cussa gherra aiant contribuidu a s’unidade de s’Itàlia, in su mentres chi in Sardigna aplicaiant su “Editto delle chiudende” e naschiant sas rebellias de “su connotu”; in cussu momentu, seguntu sos guvernantes de sa Sardigna, non si podiat ismentigare sa gherra pro contribuire a su rennu.
Dae cando sa Sardigna at agatadu su tricolore italianu, si faeddat de su male minore chi, pro cumbinatzione, cointzidit semper cun sos interessos de s’istadu e cun sos sacrifìtzios pro s’isula, fiant sardos bravos e atrividos, coragiosos e de bonucoro, fintzas sos de sas brigada tataresa mortos in sa prima gherra mundiale.
Nudda de ite bìdere cun sos mortos de Bugerru de pagos annos in antis, fatos cuados in deghina de annos e callados galu cun prus praghere, causados dae su fàmene e dae s’isfrutamentu de sos sardos in sas minieras, male netzessàriu pro nde pesare s’istadu. Chèrgio acabare sena pònnere àteros esempros ca sunt tantos chi mi nche diant giùghere a in foras de s’arresonu.
Un ùrtimu esempru ebbia però lu chèrgio fàghere: duas pessones, de s’istòria reghente, Simon Mossa e Angelo caria, fiant contràrioas a su tipu de indùstria batida dae s’Itàlia in Sardigna, cheriant un’àtera economia, un’economia basada in sa vocatzione de su territòriu e de su pòpulu sardu.
Sos partidos italianos, però, ant leadu su chi lis cuntzediat s’istadu italianu, segundu sas cunditziones impostas. Sos resurtados los tenimus a in antis de ogros. Galu unos cantos a como, chie faeddaiat de pòpulu sardu fiat cunsideradu arretradu cando non fiat leadu pro ratzista. In càmbiu sa retòrica de s’italianidade, de sos antigos romanos e gasi sighende, cussa eja chi fiat orgòlliu natzionale. Annos lughe prus a in antis sas paràulas de Angelo Caria cando afirmaiat chi chie si siat chi chèrgiat cumpartzire su destinu de sos sardos est sardu.
E como bi torramus: mi pedint de cunfirmare una costitutzione chi afirmat chi sa Sardigna est indivisìbile dae s’Itàlia; mi narant chi a pustis diat pèrdere s’istatutu ispetziale chi tenet ma, sos comitados pro su no a primu ant criticadu chi unu difetu de custa riforma est sa no abolitzione de sas regiones autònomas.
Si custos binchent, narant chi in ses meses ant a fàghere sas riformas. Ite nos podimus isetare, nos podimus forsis fidare de sos chi in s’ùrtima setziada de sa giunta Melis ant interradu sa lege subra de sa limba sarda, chi fiat in sos patos de legisladura?
No apo a intervènnere in sa costitutzione italiana.
Non so italianu e no apo a fàghere parte de sas tropas afiladas pro defensare s’una o s’àtera positzione. De su restu, nemos a una banda o a s’àtera s’est mancu dignadu de nàrrere una paràula a propòsitu de s’ispetzifitzidade sarda. Nemos at naradu: a pustis de su referendum prevedimus pro sa Sardigna de iscrìere carchi cosa in sa costitutzione. No isco si mi diat àre cumbintu, ma nessi dia àere apretziadu su tentativu de no umiliare chie a votare bi andat.
Custu referendum, in realidade, àteru no est si no una pelea de poderiu intre ischieramentos chi sighint su matessi caminu riformadore, cun paga o meda prepotàntzia dae unos binti annos.
Una cosa est tzerta, non b’at poderiu italianu chi no apat impreadu sa Sardigna a torracontu suo; como est s’at a dare sa matessi cosa e chie at a bìnchere at a dare sas gràtzias a sos sardos chi ant contribuidu a sarvare s’Itàlia.
Sa situatzione m’ammentat sa sarda revolutzione cando G.M. Angioy gherraiat pro chi sa Sardigna esseret un’istadu autònomu cun chie su Pedemonte deiat tènnere relatziones parìviles e de rispetu e sos moderados Pitzolo e Paliaccio giuraiant fidelidade a sos Savoias ponende impèigos a sos innovadores, forsis pro timòria de no èssere capassos de assùmere sa responsabilidade de si guvernare a perisse.
Paret chi dae tando sos “filosavoia” in Sardigna non siant mai iscumpartos, si sunt torrados “filoitalianos”; calicunu si definit fintzas indipendentista, ma preferint sas ideologias chi arreant s’unidade de sos sardos.
Diat èssere istadu meda profetosu si chie s’impignat in una polìtica in favore de reconnòschere s’ispetzifitzidade culturale, econòmica, polìtica de sa Sardigna aeret aprofetadu de s’ocasione pro si propònnere cun un’ùnica boghe, reclamende in sa costitutzione italiana nessi su deretu de sa Natzione Sarda e si cunfrontare dae aguale a aguale cun s’istadu italianu.
Imbetzes at a acabare che su contu de su tumbarinu sardu, cando su capitanu pro cumbinatzione s’at a abigiare chi su pitzinnu at contribuidu a sarvare sas tropas cun sa pèrdida de un’anca, l’at a torrare sas gràtzias dae su coro pro su sacrifìtziu in favore de sa pàtria italiana. Nemos però ischit comente est finidu cussu pitzinnu sena un’anca, torradu in sa misèria de sa Sardigna italiana.


c: text/html

text:
Bruno Orrù, grande cultore delle tradizioni della nostra terra, propone un nuovo racconto interamente scritto in lingua sardo-campidanese: sa Paristoria de “Maria Manfroga”.
Sa paristoria de Maria Mangrofa est connota in totu sa Sardignia e, mancai cun piticas diferentzias apitzus de cumenti est nascia Maria Mangrofa, totus is paristorias fuedhant de una femmina leggia, de coru malu, chi papàt petza de cristianus e chi fit morta abruxada. Sa paristoria a nos prus acanta est sa chi sighit innoi.
Maria Manfroga de Kellarium
Si contat ca a giru de su millietrexentus sa bidha de Kellarium (oi Cuatucciu) no fit istetia ancora pesada e chi su logu fessit ancora satu, sugetu a temporadas bentu e dognia malacrementzia. Su lugu fit aici mali postu po essi traballau, chi fit abitau feti de pastoris e de brebeis, Una dì, una temporada mala de bentu, acua, lampus e tronus, aiat cassau in prenu unu pastori beciu chi, impari cun sa filla, fit pascendi in cussas terras e aiat fatu aici frius e ghetau aici meda acqua , chi su pastori, sa filla e is brebeis, furint abarraus incassillaus un d-unu cuccuru e totu su satu a giru si fit prenu de acua. Su pastori, su scuru, po mori de su frius si fit motu luegus, su bestiamini, circhendi de pasci, fit mortu allupau, feti sa piciocca fit abarrada bia in mesu de sa temporada sentza de podi cammiinai, po mori ca si fit segada una camba e, papendi petza de brebei pudescia e bufendi s’acua chi proiat, fit abarrada bia po unas cantu cidas, pustis, po mori de su chi papàt, de su frius e de su sanguni chi aiat derramau, fit morta frastimendi totu cussus chi no aiant fatu nudha po salvai a issa e a su babbu cosa sua.
Pustis de pagu tempus, perou, sa genti chi passàt a-i cussas partis, naràt de ai biu su pantasima de sa piciochedha. Narànt chi si apariat a bisura de picioca bella meda e chi, fendu mainas e majonis, faiat manera chi sa genti si acostessit a issa. In custa manera furinti isparessius ominis e pipius a dexi a dexi, calencunu beniat torrau a agatai totu arrogaus e cun is ossus fora de pari, medas atrus no furint istetius prus agataus. Totus sciiant ca sa curpa de cussas mortis fit de sa coga Maria Mangrofa, chi atru no fit che sa filla de su pastori torrada a pesai de sa morti po sa grandu fenga chi portàt in su coru, e totus sciiant ca, po fai in manera chi issa no podessit prus bociri a nemus, depiant bociri a issa. Aici, una dì, una cedha de centucinquanta ominis, si furint postus a circai Maria Mangrofa e dha aiant agatada dromia aintru de su truncu de una mata manna manna chi fit istetiu sgrutau de unu lampu. Appena cassada dha aiant arrogada a corpus, ma sentza de dha bociri perou, e, a giru de unas cantu diis, su Santu Offitziu de Castedhu aiat mandau s’incuisidori, chi aiat cumandau de abbruxai sa coga. In su logu aundi fit stetia abbruxada Maria Mangrofa, po seculus e seculus no est istetiu mai fatu nudha de bonu, s’est sempiri intendia sa presentzia de su spiridu de Maria Mangrofa e, oi in dì, in cussu logu dhoi est una domu aundi no bivit nemus.
Custa est sa paristoria de Maria Mangrofa in Kellarius, ma at a essi solu paristoria? Algunus istudiosus ant istabiliu ca su logu aundi fit stetia abbruxada Maria Mangrofa, oi in dì est aintru de sa bidha de Cuatuciu, acanta de sa ia tzerriada Cirene. Ebbenis, S’Unioni Sarda de su dus de Gennargiu de su duamila, pagu prus o mancu, contàt custu fatu:
Cuatuciu 01.01.2000 … algunus amigus, torrendi de ascurtai musica in Castedhu, sunt furriaus a Cuatuciu a domu de unu de issus e, pustis de ai papau, tres de issus, Giuanni Vidili, Carletu Carraro e Totori Nonnis, chi conosciant sa paristoria de Maria Mangrofa, armaus de telecameras e aparechius fotograficus,furint andaus a una domu acanta, aundi sciiant fit morta Maria Mangrofa, in sa sperantzia de biri su pantasima cosa sua. Pustis de mesora, is tres piciocus furint furriaus a nca furint is cumpangius, ma furint diferentis, pariant chi essint biu sa morti in persona e aiant pregontau a un’atra amiga, Manuela Lamazeni chi fit studiosa de bruxerias de bandai cun issus narendi…”atru che paristorias… beni, beni cun nosu..” Pustis de unu pagu, unu de is atrus, Piergiorgiu Dini, fit andau a dhu sus circai, ma lompiu a sa domu, no aiat tentu su figau de intrai ca poita de aintru de sa domu, arribànt tzerrius chi pariant fessint scroxendi biu calencunu, aiat contau ca intendiat cincu boxis diferentis. Pisciau de sa timoria fit curtu a nca furint is atrus amigus tzerriendi agitoriu. Candu totu sa cambarada fit torrada a sa domu, tzerrius no si ndi intendiant prus e, intraus aintrus, aiant agatau a Totori Nonnis totu arrogau, in d-una piscina de sanguni e infrissiu cun d-unu fruconi, is murus prenus de sinnus chi nemus fit bonu a ligi e de is atrus tres amigus, mancu arrastu, sparessius, comenti chi nde dhus essi pigaus su bentu>
Ancora oi in dì no si conoscit ita acabbu apint fatu Giuanni Vidili, Carletu Carraro e Manuela Lamazeni.

robotstxt: allowed

filter: keep


text:
Rennu de sos Serbos, de sos Croatos e de sos Islovenos
Artìculu in LSC
Su Rennu de sos Serbos, de sos Croatos e de sos Islovenos (in serbocroatu: Kraljevina Srba, Hrvata i Slovenaca / KpaљeBиHa Cpбa, XpBaTa и CлoBeHaцa; en esloveno: Kraljevina Srbov, Hrvatov in Slovencev) fuat su nùmene de unu istadu balcànicu chi fiat esìstidu dae su 1 de nadale de su 1918 a su 3 de santuaine de su 1929, cando fiat sighidu dae su rennu de Jugoslàvia. Cumprendiat aprossimadamente s'àrea de sas atuales Bòsnia e Erzegòvina, Sèrbia, Montenegro, Repùblica de Matzedònia e de sa manna majoria de sa Croàtzia e Islovènia.
Su rennu teniat istèrrida de 247 542 km² e contaiat unos 14 milliones de bividores. Sa capitale fiat Belgradu
A sa fine de sa prima gherra mundiale, s'iscontzu de s'Impèriu Austro-Ungheresu aiat permìtidu s'unione de bàrias comunidades islavas de sos Balcanos in unu istadu nou, chi uniat is antigas monarchias serbas e montenegrinas cun sos territòrios ischirriados dae s'impèriu. Su rennu nou, chi contaiat meda mannas diferèntzias econòmicas, sotziales, linguìsticas, legales e polìticas, aiat comintzadu s'esistèntzia sua de manera treulada, rodiadu dae natziones inimigas e cun desacòrdiu fundamentale subra sa forma de istadu (tzentralista o federale) chi diat marcare totu sa durada sua. Politicamente instàbile e cubisionadu, cun cambiu fitianu de guvernos cun vida curtza meda, no fiat istadu mancu capatzu de aplicare mètidos econòmicos e sotziales chi podiant megiorare sustantzialmente sa poboresa in ue s'agataiat sa manna parte de sa populatzione sua. Sa crise polìtica e s'apolojadura de sas reformas aiat batidu a s'instauratzione de una ditadura reale in su 1929 chi aiat lassadu su passu unu perìodu nou in ue s'istadu aiat cambiadu nùmene, mudende·lu in rennu de Jugoslàvia.


text:
Apocalisse
S'Apocalisse est s'ùltimu lìberu de sa Bìbia cristiana, una paràula grega chi cheret nàrrere rivelatzione. S'autore de custu lìberu narat issetotu su nòmene sou, Giuanne, e narat chi in su momentu chi iscriet s'agatat esiliadu in d-una ìsula, Patmos, a motivu de sa fide sua in Gesus Cristu. In custu lìberu est meda presente su numeru sete: si faeddat de sete lìteras po sete comunidades cristianas. Chie narat a Giuanne a iscrìere est Gesu Cristu chi narat de se medas cosas, chi est su Primu e s'Ultimu, chi fut mortu ma est torradu in vida. Su Fizu de Deus. Su Santu, su chi narat sa veridade.
Gesus Cristu est presentadu comente s'Anzone chi fut sacrificadu e est dignu de retzire potentzia, richesa, sabiduria e fortza. Sunt presentados pustis sete sizìglios, chi Gesu Cristu isolvet. Ogni sizìgliu est ricu de imàgines difitziles a interpretare.
Pustis bi sunt sete ànghelos chi si preparant a sonare sete trumbas. A ogni sonu de trumba si verìficant fenòmenos terrìbiles in chelu e in terra, chi no si devent leare a sa lìtera, ma ant significados simbòlicos. In su capìtulu 12 si narat de unu sinnu mannu: una femina bestida de sole cun sa luna suta sos pes, e subra sa conca una corona de dòighi istellas. Sa femina est ràida e tichìrriat po su dolore de su partu. Cumparit un'àteru sinnu: unu dragu ruju, mannu, cun sete concas e chi cheret divorare su pitzinnu apena chi naschet; ma sa femina si che fuit in su desertu.
In su capìtulu 15 si faeddat de sete copas, copas de s'ira 'e Deus. Sas copas sunt pienas de sos castigos chi sunt po Babilònia (custos castigos paret chi fetan riferimentu a sas sete piaes de Egitu). Babilònia est presentada comente sa Bagassa Manna (Roma? Gerusalemme?).
In su capìtulu 21 benit presentada sa Gerusalemme Noa, chi est "sa tzitade santa", chi calat dae su chelu, parada che un'isposa po s'isposu sou.


text:
Carrela Demuru
Dae semper est istada in su '' Quartieri Santu Zuanni '' e connota cun custu nomen,ma resultan in su matessi tempus registraziones fattas in '' Carrela ‘E SU MONTE'' pro pessones naschias cun certesa in'' Carrela Demuru ''.
S'urtimu cantu de custa carrela chi agatamos oe in daesegus de sa cresia matzore fit numenada ''Carrela Cavour''.
In ''Carrela Demuru'' han rezistrau dae s'annu 1872. In ''Carrela 'e su Monte'' han rezistrau dae s'annu 1872. In ''Uturinu Cavour'' han rezistrau in sos annos 1901 - 1906 - 1911.
No ischimos proite custa carrela est'istada titulada ''Demuru''; forsis in ammentu ‘e Demuru Torchitorio, piscamu ‘e Terralba e archepiscamu ‘e Aristanis dae su 1224 a s'annu 1250.


text:
Mostras: in su T Off de Casteddu arribant is "Diàlogus" de Pinna
(IlMinuto) – Casteddu, 3 de su mesi de arbili - At essi inaugurada cenàbara 4 de su mesi de arbili a is 18.30 in su teatru T Off, in arruga Nazario Sauro 6 in Casteddu, "Diàlogus" s'aparada de su pintori, burinadori, graphic designer e fotografu Otaviu Pinna. "Diàlogus" est una mostra fotografica, aprontada de s'assòtziu culturali "Suoni & Pause" cun s'agiudu de s'assòtziu Tersicorea de Simonedda Pusceddu. Cun "Diàlogus" is màginis arregotas in pannellus e in lìburus de artista pigant fortza manna de amentu e abiléntzias produtivas de significaus nous. "Apabas duncas de una rapresentada de su veru, in is facis suas de subrafaci - si ligit in su lìburu de presentada de sa mostra -, s'autori at bòfiu, a cumentzai de su 'carattere binario' de sa mantessi forma aparadora, propòniri una lèzida po màginis chi potzat favorèssiri sa participatzioni de sa pròpriu esperièntzia estetica, permitendi a dognunu unu caminu interpretativu personali". Is òperas de Pinna funt stètias aparadas in diversas mostras colletivas e ant passau is làcanas de sa Sardigna po essi presentadas a travessu po s'Itàlia, in Frantza e in Brasile. S'aparada at a abarrai oberta fintzas a domìnigu 6 de su mesi de arbili de is 10.00 a is 13.00 e de is 17.00 a is 20.00.


text:
acuàe , vrb: acuai 1, acuare, cuai Definizione pònnere o fàere cosa a manera chi nemos dha potzat bíere e ne ischire nudha Sinonimi e contrari abbuare, acucai, afufai, apaltare, apatai, cuerrai, imbusare, impertusare, intuzare, istichire, tudai | ctr. ammostai, essire Frasi sas anades si sunt acuadas suta de s'abba candho ant intesu su fragassu ◊ sa luna si est acuada in palas de una nui ◊ tanti no dha isciu sa cosa, mancai mi dh'acuis!…◊ po nosi acuare nosi poneus su fachile in cara Etimo srd. Traduzioni Francese cacher Inglese to hide Spagnolo esconder Italiano nascóndere Tedesco verstecken.
afufài , vrb: afufare Definizione cuare sa cosa, furare; fintzes afundhare in s'abba, ammodhigare Sinonimi e contrari atrabentare, frànghere, intuvedhare, intuzare, istichire, istumponai, tudai / arpiai, arrapagnare, aungrare, furai, sdorrobbai Frasi issu si afufat asuta de sa terra ◊ in su matedu est afufadu su puzonedhu nudu! ◊ cada passu est una suferéntzia: s'istrachitúdine si fachet intèndhere sèmpere de prus e cumintzant a si afufare (N.Nieddu) Etimo spn. afufar Traduzioni Francese cacher, soustraire Inglese to hide, to steal Spagnolo substraer, robar Italiano nascóndere, trafugare Tedesco verbergen, entwenden.
atacài 1 , vrb rfl: atacare 1, atacari Definizione pònnere a manera de no si bíere, istare apartaos / giogai a ataca ataca = a cuare, a su cua cua; annare a s'ataca ataca = a s’atrega atrega, cua cua Sinonimi e contrari abbuare, aclisare, acuae, apatai, atrabentare, atrapare, atupare, cuerrai, frànghere, impertusare, intanae, intupai, intuvedhare, intuzare, istichire, istugiai, tudai Frasi bi at tantos logos de atacare ◊ dhui fut unu iscusórgiu atacau in d-unu cungiau: un'ómini dh'agatat e dh'atacat un'atra borta ◊ su caboni at biu unu margiani atacau, prontu po dh'aciapai ◊ po no dhus biri si funt atacaus apalas de una mata Traduzioni Francese se cacher Inglese to hide (oneself) Spagnolo esconderse Italiano nascóndersi Tedesco sich verstecken.
cuài , vrb: acuai 1, cuare, cubare, cuvare Definizione pònnere o fàere cosa de no si pòdere agatare, chi neune potzat bíere e ne ischire nudha Sinonimi e contrari abbuare, afufai, ammagare, apatai, atrabentare, coltoire, cuerrai, imbusire, impertusare, intanae, intupai, intuzare, istichire, istugiai, tudai | ctr. ammostai Modi di dire csn: cuàresi de una cosa = no nàrriri nudha a nemus, fàghere carchi cosa dendhe tentu chi no ndhe iscat àtere; cuare una cosa in sete pizos de muru = bèni meda de no dha pòdiri agatai Frasi inue l'as cuada sa cosa? ◊ is iscraxoxus dhus iant cuaus in tempus antigus ◊ as fatu dannu e ti ndhe ses cuadu puru ◊ cuaiant carres e birgonzas sas ziras mias fatas a latranga ◊ mi cuesi e abbaidaia dai unu tuvedhu ◊ ti cherio cuvare intro de campana in modu chi nessunu t'aret bidu Cognomi e Proverbi prb: amore e tússiu no si podent cuare ◊ dinari e talentu no lu cues a su bisonzu Etimo ltn. cubare Traduzioni Francese cacher Inglese to hide Spagnolo esconder Italiano nascóndere, occultare Tedesco verstecken.
cuerrài, cuerràre , vrb Definizione cuare ma prus che àteru po fàere s'ala, po fàere is partesas a ccn.; mantènnere unu segretu Sinonimi e contrari cuai, cuberrare* | ctr. iscuguzare, iscobiare Frasi sa muzere a bortas cuerrat a su maridu sas fartas de sos fizos ◊ dae sos canes truvada si cuerrat assustrada aintru de una pinneta afaca a mare ◊ nosu fintzas a immoi dh'eus tentu cuerrau, ma ti feus a iscí ca… 2. sa boche de s'internu ti faedhat de culpa, de pecadu cuerradu Cognomi e Proverbi prb: chie furat e chie cuerrat sunt cumpanzos de pare ◊ muzere manna cuerrat maridu Traduzioni Francese cacher Inglese to hide Spagnolo esconder Italiano nascóndere Tedesco verstecken.
intupài, intupàre , vrb Definizione cuare in mesu de is tupas, o fintzes cuare bastat chi siat; prènnere su logu de tupas, de matas Sinonimi e contrari abbuare, acuae, ammagare, apatai, atanai, atrabentare, imbusare, impertusare, intanae, intuzare / atupare, imbuschire, intupire Frasi cussu s'intupaiat a su primu pispisu de sos passos ◊ su pilloni cantat intupau in sa cresuri ◊ sas aes s'ispérrumant intupèndhesi in sos pustialvos ◊ s'intupat in sa traja su puzone ◊ ses sempri intupendimí totu, che is topis! ◊ babbu si est intupadu intro de domo Etimo srd. Traduzioni Francese cacher dans un bois, cacher Inglese to hide in a wood, to afforest Spagnolo emboscar Italiano imboscare Tedesco im Wald verbergen.
intuvedhàre , vrb: intuvudhare Definizione pònnere o cuare in is tuvedhos Sinonimi e contrari abbuare, acuae, ammagare, atanai, atrabentare, cuerrai, impertusare, intanae, intupai, intuzare, istichire, istugiai, istumponai Frasi in cussas percas sunt intuvedhaos che anticos ascusorjos ◊ est intuvedhandhe sa cosa in sas percas ◊ cantas cosas no bi det àere intuvedhadas in sas calancas de su monte!… Etimo srd. Traduzioni Francese cacher Inglese to hide Spagnolo esconder, ocultar Italiano nascóndere Tedesco verbergen.
istichíre , vrb: stichiri Definizione pònnere aintru de ccn. cosa, pruschetotu a fortza, a incracadura; cuare aintru de ccn. logu, chistire / andhare, èssere istichi istichi = andhare, èssere o istare a su cua cua Sinonimi e contrari intrae, tzacare / incracai, istibbire / abbuare, ammagare, fichire, impertusare, infoxinae, intanae, intuzare, istugiai | ctr. bocare 2. no teniant un'àteru apusentu a si pòdere istichire ◊ commo chi tenimus sa currente sas candhelas las amus istichias ◊ in cussu monte fachet a nos istichire candho sos àteros nos cherent gherrare ◊ su mannale si ndhe abbizavat chi fit a l'uchídere e s'istichiat candho intravant a ndhe lu vocare ◊ ístati che colovra acoconadu, o puru istíchiti in calchi iscusógliu! ◊ sa pitzinna si est istichida comente at intesu benindhe zente Etimo srd. Traduzioni Francese ficher, cacher Inglese to thrust, to hide Spagnolo hincar, clavar, esconder Italiano ficcare, nascóndere Tedesco stecken, verstecken.


text:
Sa Cumpanzia de s'Aneddu
Sa Cumpangia de s'Aneddu (in originali The Fellowship of the Ring) est su primu volumu de sa trilogia de Su Sennori de is Aneddus, saga de J. R. R. Tolkien.
S'acontéssiu incumenciat caligunu annu in fattu de s'acabu de Su Hobbit, storia chi contat is impresas de Bilbo Baggins, e, a su mancu a su comenciu, si ponit comenti una sighidura sua in is tematicas e in su stili (peri chi a pustis si ndi stesiat in ddunu pranu prus artu). Su nòmini benit de sa omonima cumpangia formada de is Noi Biagiantis, protagonistas de su romanzu.


text:
Ita no depit amancai in unu progetu PHP
Annus a oi PHP fiat cunsiderau pagu prus de unu gioghixeddu, unu linguàgiu fàcili po fai prus a lestu unu muntoni de cosa chi una borta boliat fata cun programas chi impreànt s'interfaci CGI. Custu de smenguai sa potèntzia oferta de su linguàgiu at tentu efetus malus meda me is annus, giai chi unu còdixi scritu mali at portau a progetus atacaus cun tènnicas de cracking e bessius malus a ddoi sighi a traballai candu is lìnias de su programa bessiant medas. Po is programadoris nous, andaus a biri comenti circai de evitai calincunu de custus problemas, incumentzendi beni, chena fai unas cantu faddinas fitianas.


text:
S’allenamentu in su mericeddu, cun Pavoletti e Falco galu foras e Mancosu chi est prontu e in segus totus serraus in Asseminello. Ddu ant bofiu ins giogadoris e totu, cussu de abarrai totu paris: “Est lompiu su tempus de ndi tirai a foras sa barra”, narant totu a una bogi.
E de Asseminello fueddat Giuanniluca Lapadula, chi po immoi est su giogadori chi at fatu prus gol, tres. Dus in is urtimas duas partidas.
“Soi carrigu e non m’intendu stracu po nudda”, at nau “su bomber” italu-peruvianu chistionendu cun “Il Cagliari in diretta”. “Seus bofius abarrai totu paris poita connosceus s’importu mannu de sa partida de sabudu chi benit cun su Pisa. Intru de nosu eus chistionau nendunosì de intrai in campu cun malesa e cun famini de binciri. Eis a biri ca at essi aici”. Chi poi sighit a fairi gol comenti in is urtimas duas partidas iat essi fintzas meglius: “M’intendu meglius, est beru, in Bolzano eus tentu prus ocasionis de segnai chi in atras partidas. Seus cunvintus chi custu est su caminu giustu”. Immoi lompit su Pisa, e in segus su campionau si frimmat. Ma Lapadula (comenti finas Luvumbo cun s’Angola) non at a partiri po is duas partidas amichevolis de su Perù: “Est unu scioberu de sa sociedadi. Andai in Natzionali po mei est sempiri unu prageri e un’orgogliu mannu, ma sa sociedadi at pigau custa decisioni poita c’est s’abbisongiu de abarrai totu paris e a mei andat beni aici puru”.
A castiai sa partida de sabudu ddu at essi un’omineddu chi corant’annus a immoi giogaiat cun su Casteddu e cun sa maglia de su Casteddu est diventau Campioni de su Mundu in su 1982 in Spagna: Francu Selvaggi, chi oi tenit sessantanoi annus e torrat in Casteddu de protagonista. Selvaggi at a fairi su giru de campu cun sa maglia numuru noi chi at onorau po tres annus, de su 1979 a su 1982 gioghenduru otantacincu partidas e fendu bintotu gol, a innantis de passai a su Torinu de Bersellini po s’annu 1982-83.
Màuru Mura
Cenarba, s’unidixi de Sant’Andria de su 2022
Foto: https://www.infobae.com/it/2022/03/30/gianluca-lapadula-il-percorso-dal-crepacuore-allamore-incondizionato-per-bambino-in-tempi-di-ripescaggio/


text:
Caduti nella guerra/ 1915 - 1918
Pietro Piredda, Emilio Caranza, Simone Carta, Pietro Madau, Giovanni Aritzu, Antonio Sanna, Sebastiano Carta, Antonio Franc. Licheri, Antonio Franc. Loddo, Antonio Franc. Medde, Giuseppe Piga, Giuseppe Floris, Antonio Pinna, Salvatore Pinna, Antonio Aritzu, Antonio Atzori, Giovanni Atzori, Serafino Canna, Francesco Cherchi, Pietro Cocco, Serafino Colleo, Salvatore Collu, Costantino Corrias, Giovanni Cuscusa, Giovanni Demartis, Francesco Demurtas, Giovanni Demurtas, Teodoro Firinu, Cosimo Floris, Federico Floris, Giovanni Floris, Salvatorangelo Floris, Giuseppe Guadagnini, Pietro Ibba, Costantino Licheri, Antonio Loddo, Serafino Loddo, Giovanni Loi, Pietro Loi, Serafino Manai, Serafino Marongiu, Efisio Meloni, Serafino Murgia; Pietro Nurchis, Antonio Oppo, Raimondo Palmas, Giovanni Passiu, Antonio Pintus, Giuseppe Piras, Salvatore Piras, Salvatore Piredda, Serra, Salvatore Piredda Demartis, Michele Porcu, Salvatore Saba, Sebastiano Sanna, Teodoro Sanna, Pietro Scarpa, Salvatore Sechi, Serafino Sedda, Pietro Serra, Sebastiano Serra, Tomaso Serra, Angelo Soru, Antonio Soru, Francesco Spada, Serafino Tola, Antonio Trogu, Luigi Trogu, Lorenzo Vacca


text:
Su fogu at firmadu unu servìtziu mannu de "cloud"
In su note intre su 9 e su 10 de martzu in Strasburgo su fogu at fatu dannu a unu tzentru de datos de unu de is prus frunidores mannos de servìtzios de informàtica in sa nue (cloud computing). S'efetu de custu disacatu est chi unos cantos servìtzios e giassos web non sunt a disponimentu in custas ùrtimas dies. Custu pro ite ca su fogu at ispèrdidu una parte de is elaboradores e is tècnicos ant dèpidu istudare totu is àteros.
Pro sorte, in su fogu nemos s'est ingortu, ma s'azienda mere de su tzentru isciusciadu dae su fogu a mericeddu de su 10 martzu no at pòdidu nàrrere ancora cantos datos non s'ant a pòdere recuperare una borta torrada a istrantargiare sa retze.
Unu de is sitos chi in su momentu chi semus iscriende custu artìculu no est ancora a disponimentu pro neghe de su fogu est su diàriu in limba sarda Bideas.org.
Est de interessu chi is servìtzios "cloud" sunt presentados a fitianu che seguros e fidados fintzas in situatziones de guastu o de disacatu. S'azienda frunidora, Ovh, tenet àteros tzentros de datos in 19 paisos ma a cantu paret non ddos impreat pro istantargiare solutziones de repetidura chi permitant de sighire a frunire su servìtziu a totu is clientes cando unu de is tzentros non funtzionat.
No est, a nàrrere sa beridade, sa prima borta chi una cosa de aici acontesset pro motivos prus pagu graes de unu fogu chi isciùsciat unu tzentru de elaboratzione. Podimus pro esempru regodaere su guastu de Google de su mese de idas 2020: pro neghe de su sistema de autenticatzione chi fiat a foras de lìnia, no est istadu possìbile a impreare perunu servìtziu issoro pro un'ora; in su mangianu de su 29 abrile 2018 ddi fiat tocadu a Telegram de no èssere a disponimentu pro una farta de eletritzidade. Totu custu regordat una fràsia famada de su mundu de s'informàtica: "there is no cloud. It's just someone else's computer" / "Non ddoe at nissuna nue. Est isceti s'elaboradore de àteros".
(Immàgine in artu pigada dae su profilu de is pompieris de Strasburgo)


text:
abiài , vrb: aviare Definitzione pigare su camminu e andharesindhe, andhare a unu logu, pigare a in artu, a pitzu, fintzes mòrrere / aviai is ogus = artziare sos ogros, sa crista Sinònimos e contràrios andharesindhe, andharesiche / andai, alciare, imbonai, incarrebai, pigai 1, tocai 1 / mòrrere | ctr. torrae Frases primmu de si che aviare li tocheit sa manu ◊ prite torraias: no ti che fist aviada? ◊ si l'aviat chito pro che la corpare in sa tanca ◊ insudhidu, si li bortat contra invitèndhelu a si aviare, si no cheriat ciafos ◊ candho s'ierru faghet niadas mi avio cun su tazu a sas bassuras 2. abianci a susu! ◊ candu as a èssi béciu as aviai is manus e un'atru ti at a ponni su bestimentu 3. già as fatu impresse a ti che aviare chena mancu unu saludu! Ètimu ctl., spn. aviar Tradutziones Frantzesu acheminer Ingresu to start, to set out Ispagnolu encaminarse Italianu avviare, incamminarsi Tedescu sich auf den Weg machen.
acollocàre , vrb: collocai Definitzione pònnere o assentare sa cosa in logu suo; giare acollocu Sinònimos e contràrios acabidae, assantai, assetiai 1, pònnere | ctr. leare, picare Frases a tiu Cischedhu li pariat de èssere intradu in su Parnasu pro si che acollocare in sa punta piús alta de s'Elicona (S.Patatu) Tradutziones Frantzesu placer Ingresu to set Ispagnolu colocar Italianu collocare Tedescu stellen, legen.
acorriàre , vrb Definitzione est su chi faet a is dentes su frutuàriu papau aghedu chentza èssere ancora bene cotu e druche; atrotigare, fàere coment'e corria, a corria; baliare ccn. cosa Sinònimos e contràrios incurriatare / agguantai, babiai Frases sa pruna crua mi at acorriadu sas dentes ◊ sa frúture cherva acórriat ◊ mi sento acorriare solu in bídere custa ua: no ndhe cherzo assazare!(P.Mossa) 2. no faghet a bos nàrrere peruna cosa: no acorriades nudha! Ètimu srd. Tradutziones Frantzesu agacer Ingresu to set on edge Ispagnolu dar dentera Italianu allegare i dènti Tedescu sich zusammenziehen.
acorruntzulàre , vrb Definitzione fàere su corrúntzulu, seberare sa tega de sa fae, de su pisu, o àteru) Sinònimos e contràrios acorruschedhare, seberare Ètimu srd. Tradutziones Frantzesu nouer (bot.) Ingresu to set Ispagnolu transformarse el ovario en fruto Italianu allegare (détto di piante) Tedescu ansetzen (Bot).
addegàre , vrb: atecare, ategai Definitzione fàere sa tega, nau de unos cantu laores (fae, pisucre, pisu)/ fasoledhu ategau = a tega fata Ètimu srd. Tradutziones Frantzesu nouer (bot.) Ingresu to set Ispagnolu transformarse el ovario en fruto Italianu allegare (fare i baccèlli) Tedescu ansetzen (Bot).
afocazàre , vrb: afochizare, afoghigiai, afoghigliai, afoghizare, foghitzare Definitzione abbruxare, pònnere fogu fatuvatu, in medas tretos abbruxandho malesa po illimpiare is terrenos (po no fàere dannu unu fogu fuiu), o apostadamente po fàere male; iscallentare meda Sinònimos e contràrios abbrugiai, achighinare, afogae, infogai, sfoghigiai Frases custu suelzu est totu afoghizadu, fràzigu e pienu de niedhore ◊ za la tenent sa berza, afoghizendhe donzi istiu!…◊ mira chi tue etotu ti afoghizas sas alas! ◊ pro fàchere sa carchina poniant a còchere petra bianca bàtoro dies e bàtoro notes sèmpere afochizandhe ◊ si depeus afoghigliai po limpiai tocat a donai crobba de no fai dannu Ètimu srd. Tradutziones Frantzesu incendier Ingresu to set on fire Ispagnolu incendiar, pegar fuego Italianu incendiare Tedescu anzünden, verbrennen.
assetiài, assetiàre , vrb Definitzione istare in assentu, in asséliu, firmos; pònnere a postu, assentare sa cosa in logu suo, bene, agiustare, giare sétiu Sinònimos e contràrios abarrai, acabidae, acodomai, acollocare, adaretzai, assantai, assebiai / allichidie, arremonire | ctr. isordulare Maneras de nàrrere csn: assetiare su logu = remonire su logu, pònnere su logu a sétiu; assetiai su bestiàmini = ammaniare, furriare a manera chi paschindhe istet o andhet de una tzerta manera Frases ti mandho a sa tanca e inibe assétias e azudas ◊ assétia cue! ◊ assétia, no sias che pitzinnalla chi no l'interessat nudha! ◊ no assétiat, est semper a furriebborta ◊ sos tronos si fint assetiaos 2. su re si at assetiadu sa corona in conca ◊ aderetzant sa perda e dh'assétiant cun is àtaras ◊ assetiadí sa camisa, ca dha portas ammurigonada! ◊ si funt assetiadas is mortis e no si agiustant is fesserias?! ◊ mi ant azudau a assetiare medas peràulas e càntidos ◊ si seus firmaus a si assetiai is cambas ca dhas portaiaus cancaradas a fortza de abarrai sétzius in màchina 3. is brebeis mi dhas apu assetiadas e immoi funt tirendi a su bacu Ètimu ctl. assetiar Tradutziones Frantzesu arranger, ranger, placer Ingresu to arrange, to set Ispagnolu arreglar Italianu assettare, collocare per bène Tedescu in Ordnung bringen.
barigài, barigàre , vrb: varicare Definitzione su passare mescamente de su tempus / barigai s'eca = zumpare sa zanna Sinònimos e contràrios colare, ibarigai, passae Frases bàrigant sos annos, sas dies ◊ barigai s'ierru ◊ in zerru sas dies che bàrigant impresse ca sunt curtzas ◊ fint dissignendhe su modu de che barigare sa note ◊ barigada si ch'est sa pitzinnia ◊ barigada si ch'est s'istella mia: pro cussu mi est su logu iscuriadu! (B.Sulis) Ètimu ltn. varicare Tradutziones Frantzesu passer Ingresu to pass, to set Ispagnolu transcurrir, passar Italianu passare, tramontare Tedescu vergehen, untergehen.
incastàre , vrb: ingastare Definitzione incasciare, pònnere firmu in mesu o aintru de ccn. cosa Sinònimos e contràrios incasciae, incastrai, incristedhai Frases si mustrat in colore de sa luna ingastada in fine oro perla fine ◊ faghent una capella totu ingastada in oro Ètimu spn. Tradutziones Frantzesu enchâsser, sertir Ingresu to set Ispagnolu engastar Italianu incastonare Tedescu einfassen.
incèndhere, incènnere , vrb: inchèndhere, inchènnere Definitzione allúere su fogu, pruschetotu foedhandho de su forru; nau de s'ànimu, de sa mente, provare unu sentidu forte, biu / pps. inchesu Sinònimos e contràrios achèndhere, allúere, allumae, atzèndhere, impampidhare | ctr. istudare Maneras de nàrrere csn: linna de i. = linnixedha fini po allumai fogu; inchèndhere frammas a… = tzacare, pònnere fogu Frases mentras tziu Missente fit inchendhendhe su focu, deo ascurtabo in mesu a sa cuzicura ◊ inchendhide su fogu! ◊ a cussa vidha li aviant inchesu frammas 2. s'inchendhides s'ispera ant a lúghere torra custas cortes ◊ sos pitzinnos s'inchendhent iscurtandhe su contu (A.Mura)◊ a vinti annos cudha fiama m'inchendhiat totu ◊ de poeta sas peràulas cheria candho sa mente inchesa est de amore! ◊ si li est inchesa sa cara candho l'ant dimandhata ◊ su tzocu de s'istuturrada inchendhiat s'istànsia Ètimu ltn. incendere Tradutziones Frantzesu incendier, enflammer Ingresu to set on fire, to fire Ispagnolu incendiar, inflamar Italianu incendiare, entusiasmarsi Tedescu anzünden, sich begeistern.
ingalàre 1 , vrb: inghelare 1 Definitzione intrare a una cala, cuare in is calas: nau de su sole, betare o intrare asuta de s'orizonte su sero; a logos, ingurtire Sinònimos e contràrios intanae / ingúllere, ingurti | ctr. essire, cumpàrrere / abbrèschere Frases candho s'ingalat su sole pesso a un'àtera intrada chi no bidet piús dies (C.Meridda)◊ si ne fiant annaos inghelannonne che umbras malas Ètimu srd. Tradutziones Frantzesu se coucher (Soleil), descendre sous l'horizon Ingresu to set Ispagnolu ponerse el sol Italianu tramontare Tedescu untergehen.
musicài , vrb: musicare Definitzione cumpònnere o iscríere sa música; andhare a cantare sa serenada a is bagadias, sonare a tzarachia po festas, cójuas e àteru 2. is giòvunus funt essius a musicai is piciocas Tradutziones Frantzesu mettre en musique Ingresu to set to music Ispagnolu poner en música Italianu musicare Tedescu in Musik setzen (um), vertonen.
sceberài, sceberàri , vrb: scioberai, sebarai, seberai, seberare, seperare, severare Definitzione pigare e pònnere a parte, abbandha una cosa de un'àtera; pigare su bonu, su méngius e lassare su malu, su peus, su metzanu, pigare ccn. cosa precisa chi torrat paris cun calecunu critériu, sa chi andhat bene a un'iscopu, o fintzes arregollendho de mesu de àteras; foedhandho de frores o de matas de frutuàriu, iscúdere o lassare andhare su frore e ingendrare su frutu, chi deasi si cumènciat a bíere / seberai/-are bijos, angionis, crabitos = pònnere abbandha dae sas mamas pro no che lis súere su late Sinònimos e contràrios asseperare, chirrare, isceberai, iscedhai, iscerai, istagiai / acorruntzulare | ctr. ammasturai, meschiare Frases seis prontus a sceberai s'arritzu in su cossu, ma nc'ingurteis unu cammellu intreu! ◊ po issa no nc'est calidadi de seberai, no sèberat ratza, mannus o pitius ◊ candu passais in mesu de is froris seberai is peis po no ndi apetigai 2. as seberadu bene, cojendhe: as leadu una prendha de fémina! ◊ si at seberadu su menzus fiadu dae mesu de s'ama ◊ mi tiro unu frore: in mesu de sos chentu che sèbero s'orrosa… ◊ sciobera sciobera, su peus nd'iscerat ◊ cussa cosa est totu amméschiu: ndhe cheret seberada sa parte bona e frundhida sa mala ◊ ti ponzo a severare in mesu de duos coros: su chi cheres ti lea! ◊ est bellu, severadu che ispiga de trigu 3. sa cariasa, sa pira, su frutuàriu como est totu seberendhe ◊ su fiore chi zughiat, s'àrbure, l'at seberadu totu ◊ s'àchina est seperendhe ◊ in su pàltinu nou sa ua est severendhe… Sambenados e Provèrbios prb: a cuadhu donau no scioberis piu Ètimu ltn. seperare Tradutziones Frantzesu séparer, choisir, nouer (bot.) Ingresu to divide, to select, to set Ispagnolu elegir, seleccionar, transformarse el ovario en fruto Italianu separare, scégliere, selezionare, allegare (détto di piante) Tedescu trennen, wählen, auswählen, ansetzen (Bot.).
tocài 1 , vrb: tocare 1, tucare, tugare, tzucae Definitzione cumenciare a andhare, a fàere viàgiu, fintzes a fàere css. cosa (a/c.: sa /t/ de cuménciu in custu foedhu fintzes si arresurtat in mesu de duas vocales no càmbiat sonu: chie tucat = nr. "chietúcada") Sinònimos e contràrios abbiare 1, andai, dirghiare, infusilare, insucai, mòere, tzochiare Maneras de nàrrere csn: tucat a rídere, a prànghere = inghitzat a arriri, a pràngiri; e toca!… = ma bai!…, no bi creo!; e tocat e… = pigat e …, leat e… (nadu mescamente in chistionu pro inditare una pasia de su contu, unu fatu nou) Frases abui tocas? ◊ tocai, besseinci! ◊ tocadiche a bidha ca ti sunt ispetendhe! ◊ sa protzessione tucheit dae sa chéjia ◊ bisonzat de tucare luego ◊ est tocadu a si apostare inue depiant colare sos porcos furados ◊ sos cadhos a s'achicada de sos isprones sunt tucados a bolu ◊ ant tocau a intro, aiat tucadu a unu logu ◊ tue tocadiche addainanti, za sighimus ◊ mi tugo che coete po sa proa 2. - Est arribbau Franciscu… - E toca!… - Sissi, berus est! ◊ e toca, lah ca dèu non seu macu: ita mi ses narendi?! ◊ e tocat, una borta, unu e nci essit a fai una passillada ◊ e tocat, una borta, duus giornaderis fiant marrendu fà in saltu de Samassi…◊ e tocat chi una dí si presentat unu bagadiu mannu…◊ toca, toca: bessimiche dae mesu! Ètimu srd. Tradutziones Frantzesu s'acheminer Ingresu to set out Ispagnolu encaminarse Italianu avviarsi, partire Tedescu sich auf den Weg begeben.


text:
Giotto
Giotto di Bondone, fortzis incrutzadura de Ambrogio o Angiolo di Bondone, connottu simplemente che Giotto (Vespignano, 1267 – Firenze, 8 ghennàrgiu 1337) est istadu unu pintore italianu.
Pintore de sos pius mannos. In sos annos '90 de su 1200 trabagliat in Assisi in sa Basilica Superiore, inue pintat istorias de Santu Frantziscu. Dante in sa Commedia, in su Cantu XI de su Purgadoriu narat de Giotto:
Sa Legenda de Santu Frantziscu est presentada in 28 iscenas, e de custas ammentamos: Su presèpiu de Greccio, Sa preiga denanti de Onoriu III, sa cunfirma e sa Regula, sa preiga a sos puzones, sa renuntzia a sos benes, sa visione de su carru de fogu.
Tra su 1303 e su 1305 trabagliat a Padova in sa cappella nada degli Scrovegni, o de s'Arena, e dedicada a Nostra Segnora, inuie Giotto at illustaradu sos Misterios de sa vida de Cristos e de Maria. B'est s'iscena de s'Annuntziatzione de s' Anghelu a Maria. Sa freguras si mustrant intro duas ediculas cun evidentzias de sa prospettiva, una novidade. Sighini ateras iscenas marianas. Tota sa Cappella est pintada. Si devet notare: s' Adoratzione de sos Tres Res, s'istrage de sos Innotzentes, sa fuidura in Egittu, sa resurretzione de Lazzaru, s'Ultima Chena, su tradimentu de Giuda ( iscena ricca de particulares), Gesus denanti a Anna e Càifa, s'iscena de Gesus mortu (cun meda anghelos chi mustrant dolore), se resurretzione de Cristos, s'iscena de su Giuditziu finale ( Cristos zuighe sètzidu in tronu inghiriadu dae anghelos e santos: sutta, una rughe rezida dae duos anghelos; pius in basciu s'offerta de sa Cappella a sa Madonna. Sa rughe dividet sos santos dae un'ala, dae sos diaulos e dannados dae s'atera.
Dae su 1313 Giotto trabagliat a Firenze in sa Creja de Santa Rughe po decorare tzeltas cappellas (Bardi, Peruzzi).
Su 1334 incomintzada su trabagliu po su campanile de su Duomo de Firenze dende proa de essere unu architettu. Giotto morit su 1337 e-i su campanile no est finidu. Lu continuat Andria Pisano e lu finit Frantziscu Talenti.


text:
Custu zo vinu de mancu deghe otto annos teniat una imponzera rara.
No iti chistione de artesa, de chentímetros, ca in cussu valia vat de unu pacu si lu in assimizatu a unu continentale, ma ndhe teniat de avantzu si l'assimizai ni a unu sardu.
Bene atu de carena , chin palas mannas, ma non de su totu irvilupatas, Bachis teniat una “ calidade ” veramente ispetziale: una pedhe chi no iti solu bianca, iti una' ispétzia de tenda bianca che nie dae uve si che potiat vídere onzi vena, onzi nelvu, onzi músculu, fintzas a s'anima.
E cussos musco-los moviat, comente bos ipo nandhe- in dh'una manera chi bos iti fatu pessare a unu de cussos atletas grecos de ditzosa zenia. Unu de cussos chi curriant pro sa glòria, pro sa bellesa, pro sa vita matessi. Unu de cussos chi do-po e prima de sa glòria in temperatos chin artes de paghe chi sono sa poesia e sa matemàtica e artes de gherra, chi sos romanos mutiant de Marte e sos grecos mutiant de Ares. In supra de totu custas cosas iti sa disciplina.
Pro bos nàrrere sa veridade in totus calidades veramente datas in donu a Bachis. Totus, ma non sa disciplina. Bachis àteru no iti chi s'ispiegatzione de cussa veras latina chi bos ata contatu su mastru o su pride “mens sana in corpore sano” e si bois in iscola fizis poledhos e de custa veras non b'azis cumpresu mai nudha, est solu ca bos mancait su ritratu sou ca custa criatura riuni vata sas limbas e sas tziviltades anticas chi bos ana imparatu, e sa rejone iti chi riuni vata in su matessi logu sos signos de totu s'istória.
Pertzisamente cussa chi non bos ana mai contatu, cussa chi bos ana acuatu: de sos gherreris de ishardana, de sos polu los de su mare, de Atlanti de.
In cussos ocros gai luminosos , comente solu
su niedhu cumpletu potit re levare, una lughe potente iti alluta in fundu. B' iti sa síntesi de sa zenia de sos mannos sapi entes e cumbatentes. Dritos che colunnas de màrmaru, chena s'abbilidade de sos polu los frigonzosos, cussa de peigare sos drenucos.
Pro unu' istante, prima de bos torrare a sa situassione sua de míseru, una cunditzione chi mutiat a voche arta sa disgràtzia- bos naro chi su sole, chi in chelu adiat apena comintzatu a brujare, s'est pasatu prus de su tempus chi Deus cun tzedit a un'istella in supra de una criatura mortale.
Su sole lu agasazait comente esseret istatu mutitu dae sa carena de unu “deus de mesu”. Onzi orta chi l'illuminait, in particulare in iverru e a sa naschita de sa die, deviat fagher atentzione a non che pèrdere su tempus cuntzessu. Onzi auro ra chi vidiat cussu pitzinnu e si tratteniat cun isse, poniat ritardu pro dare lughe a su mundu.
E biti una rejone pro sa piedade 'e su sole: ca custu pitzinnu , iti istatu sa vittima - sentza chi nemos devat narrer àulas- de unu irballu de destinatzione. Comente chi su Babbu Mannu candho adiat detzisu de lu mandhare in sa terra, liti atu naschire in sut'e su càule irballau.
L'ischites ite bos naro? A custu pitzinnu mancait su
“ physique du rôle ” pro retzitare sa tragedia , ca iti in dh'una trazédia chi che l'aiant comente cravatu a fortza!
Lisa Corimbi
Nessun commento.


text:
Portus Mariae
Locus: 60°5′55″N 19°56′40″E
Numerus incolarum: 11 461
Zona horaria: UTC+2, UTC+2, UTC+3
Situs interretialis
Nomen officiale: Mariehamn
Gestio
Procuratio superior: Mariehamn sub-region, Alandia
Geographia
Territoria finitima: Jomala, Lemland
Coniunctiones urbium
Portus Mariae[1] (Suecice: Mariehamn; Finnice: Maarianhamina) est urbs et municipium et caput Alandiae. Lingua publica est Suecica, qua 91 centesimae incolarum loquuntur. Sedes est gubernationis parliamentique Alandiae. Sita est urbs in paeninsula, sic habens duos portus amplissimos, in litoribus occidentale et orientale. Anno 1861 condita et nomine Mariae imperatricis nominata est.


text:
Unu protocollu de acordu pro interessare is comunidades sardas a afortiare su percursu cara a sa candidadura de su patrimòniu nuràgicu de s’Ìsula a Patrimòniu de s’Umanidade de s’Unesco.
Custu est su documentu chi est istadu firmadu su 27 de argiolas in Lanusè dae is comunos de Loceri, Àrthana, Irbonu, Elini, Barì e s’assòtziu ‘La Sardegna verso l’Unesco’, un’atu chi dimustrat sa sensibilidade de is comunidades a sa valorizatzione de su territòriu movende dae s’antiga tziviltade de is sardos.
Un’iscummissa chi at a giùghere a modellu de isvilupu econòmicu nou. “Su patrimòniu nuràgicu sardu rapresentat su mègius argumentu chi tenimus pro faeddare de sa Sardigna e de is sardos – at ispiegadu su presidente de s’assòtziu, Pierpaolo Vargiu – e oe, fintzas gràtzias a custu protocollu, afortziamus galu de prus su raportu cun is comunidades locales, chi sunt is veras protagonistas de su percursu chi depet portare totu sa Sardigna a su reconnoschimentu de s’Unesco. Cun s’agiudu de totu is sardos – at sutaliniadu Vargiu – is nuraghes nostros podent contare a su mundu una imàgine noa de sa Sardigna, càrriga de incantu e de istòria”. In prus, faghet inscire is de s’assòtziu, sa tzitade de Lanusè at a acasagiare unu mese sa mustra “Io apro all’Unesco”.


text:
” Ammentu pro Antoni Buluggiu” de Mauru Maxia
Un’àteru amigu si nd’est andadu innantis de su tempus. L’apo ischidu oe non dae sos tìtulos de giornales o telegiornales ma dae sos necrològios de La Nuova Sardegna. In àteros tempos cun Antoni nos bidiamus meda ca sas ideas e s’impignu in polìtica fiant che pare. Ma creo chi cussas ideas siant isetadas gasi e totu pro ambos finas a s’ùrtimu, mancari s’atividade polìtica esseret minimada cunforma a vinti o trinta annos innantis. Antoni non fiat de cussos chi mudant sas ideas issoro. Sas suas non fiant ideas cale si siant ma ideales chi isetant finas cando unu detzidet de mudare su tipu de impignu. Difatis no aiat sessadu mai de peleare pro su riscatu de sa Sardigna e aiat detzisu de pònnere s’impignu suo in s’ativididade culturale prus che in sa polìtica de s’inconcludèntzia. E de custu impignu nde sunt testimòngios sa revista Camineras, chi l’at tentu comente fundadore e dae sèmpere unu de sos redatores, e finas unu romanzu in sardu essidu carchi annu faghet e intituladu Lughes umbrinas. Est cun custas òberas chi isse aìat seberadu de nàrrere a sos àteros sardos cale fiant sos valores e sas isperièntzias de tènnere in contu. Unu sero de pagos annos como in Tàtari aiamus arresonadu de comente fiant andende sas cosas e de sos disincantos chi a ambos nos aiant istesiadu dae unu tipu de polìtica chi in àteros tempos a issu che l’aiat fertu finas a èssere segretàriu de su Partidu Sardu. M’aiat dadu una còpia de su primu nùmeru de sa revista Camineras, chi tando fiat galu fata a s’antiga, cun una gràfica e unu tipu de pabilu chi ammentaiant prus sos ciclostilados de sos annos ’70 che una revista. E nde fiat cuntentu de cussu traballu nou mancari tando esseret unu pagu artisanale e diversu meda dae s’editzione bella abberu de s’ùrtimu nùmeru chi apo retzidu dae pagas dies. Si bidiat chi, a pustis de carchi anneu patidu, aiat agatadu una caminera noa in ue pònnere sas energias suas ca s’ideale, intames de minimare, sighiat a li dare una fortza chi li brotaiat dae intro. In prus de èssere istadu un’òmine deretu e unu mastru illuminadu, isse fiat unu chi creiat in sas capatzidades de sos sardos de resessire, mancari a tardu, a seberare una caminera de responsabilidade de los poder giùghere a si rèere de sesi, chentza amparos o istampellas, ca sa dipendèntzia polìtica tenet unu prètziu chi est pagadu dae sos sardos ebbia. Adiosu Antoni, reposa in paghe e chi sa terra ti siat lèbia. (26 de trìulas 2014)
Mauru Maxia


text:
Testughine alligadore
Articulu in nugoresu
Su testùghine alligadòre (lùmen issientìficu: Macrochelys temminckii) est unu testughine chi appartènet a sa famìlia Chelydridae. Est s'unica ispètzia de sa zenìa Macrochelys. Si atzàpat in sos USA tzentru-meridionales, fìntzas a campàre in sos istàos de Kansas, Iowa e Indiana.
Est unu de sos testùghines prus mannos a vìver in padule, sicomènte podet lòmper a chentu kg.
Sa coràtza de custu testughine tenet unu colore mùrru o castànzu chi b'àndat dae 34 a 66 cm e fìntzas de prus. Sa conca sua est manna, sas barras sun a ùnchinu e sa còa est longa meda.
Sa singulare caratteristica de custu testughine est chi tènet in sa limba unu penduliche ruju a forma de verme, chi s'animale imprèat pro abbaraddàre a sos chi si si pònet a catzàre pro sìche los mandicàre, comente a pìsches, crostàtzeos e atteros mammìferos minòres.


text:
Uturinu Martini
''Uturinu Martini'' est in sa zona 'e ''Rughes ‘e Istrada'' e isbucad'a a su Cursu Eleonora.
Antigamente faghiat parte de su ''Quarteri Santu Zuanni'' e connotu comente ''S'Acorru'', ma alicunu lu numenaiat puru ''Sa Mandra'', pro su motivu chi, a parte su fattu chi est un'acorru, seguramente bi acorraian finzas brebeghes.
Su primu naschiu in ''S'acorru'' resultat in s'annu. 1873, ma rezistran ancora finzas a s'annu 1898.
Su primu naschiu e rezistrau in ''Uturinu Martini'' resultat in s'annu 1898.


text:
COMUNALI A SAN TEODORO, 2 CANDIDATI A SINDACO
Presentate le liste a San Teodoro, sono 2 i candidati a Sindaco alle elezioni del 25 e 26 ottobre.
I candidati a sindaco sono Luciano Decandia, della lista civica San Teodoro Sostenibile e Rita Deretta, lista civica Rinnoviamo San Teodoro.
Candidati a consiglieri Lista civica San Teodoro Sostenibile sono: Antonello Amadori, Matteo Careddu, Stefania Deiana, Sergio Dicuonzo, Dominique Falchi, Ivan Giagheddu, Caterina Mele, Nicki Meloni, Mirella Mordini, Mauro Pittorra, Sonia Pittorra, Marilisa Saba, Manuela Sestu, Valerio Tatti, Andrea Toro, Serena Trudda.
Candidati a consiglieri lista civica Rinnoviamo San Teodoro sono: Massimo Bacciu, Gian Piero Boeddu, Chantal Brandanu, Daniele Corrias, Luciana Cossu, Antonia Debertolo, Tiziano Debertolo, Fabiano Decandia, Roberto Decandia, Cristian Folino, Manilo Manca, Viviana Manchia, Gianluca Sanna, Gianluca Seazzu, Giulia Serra, Barbara Spiga.


text:
Definitzione Definitzione
Sinònimos e contràrios Sinònimos e contràrios
Maneras de nàrrere Maneras de nàrrere
Frases Frases
Sambenados e Provèrbios Sambenados e Provèrbios
Terminologia iscientìfica Terminologia iscientìfica
Ètimu Ètimu
Tradutziones Tradutziones
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
impostài , vrb: impostare Definitzione
pònnere cosa in calecunu tretu o de calecuna manera coment’e aprontandho unu trebballu, una faina o àteru; rfl. pònnere o istare firmos in calecunu tretu coment’e cuaos, o própriu cuaos, iscocandho po essire o giare a pitzu a calecuna cosa, o a ccn., mescamente in cassa, in gherra, po idorrobbare a chie passat / impostai is pedinas in su giogu de sa dama, impostai unu trabballu; impostare su telàrgiu = ammanitzare su materiale postu in su telarzu pro tèssere
Sinònimos e contràrios
incarrebai
/
apostai
Frases
dèu bandu cun is bidonis a m'impostai acanta a sa miza ◊ sa linna che cheret impostada in sa ficada de su carru ◊ certus s'impostànt abetendi is màscaras bistias a cerbu po dhas isparai ◊ tocat e si che impostat inue depiat passare cudhu ◊ tue chi ses cun sa màchina, impostamiche in cudhane, za sigo a pè
2.
su cani est impostau po sa cassa ◊ cun vinti armas mi serro sa costera e deo mi che imposto in Su Pedrarzu ◊ dhoi at istudiaus sardus, tzeracus de meri allenu, sèmpiri impostaus po no si lassai fuedhai in sa língua cosa nosta (A.Satta)◊ m'imposto e cun s'arma li acrico sa fusilada! ◊ sa gatu est impostada aspetendi a obèrriri sa porta pro intrai!
Ètimu
itl.
Tradutziones
Frantzesu
établir,
organiser,
guetter,
se poster
Ingresu
to formulate,
to ambush
Ispagnolu
preparar,
acechar,
apostar
Italianu
impostare,
appostare,
appostarsi
Tedescu
anlegen,
auflauern,
sich auf die Lauer legen.
impostài 1 , vrb: impostare 1 Definitzione
portare a su servítziu postale cosa de mandhare, imbucare in sa posta
Frases
fusteti còmporat su francubbullu e ci dha impostat!


text:
Poesias de sos minores a cura di Domitilla Mannu
Cando cherides barigare
un’iscuta de ora in allegria,
giamade sa batulina mia.
Si narat che una printzipessa;
su pilu est nieddu, longu e calcu,
sos ojos paret de oro;
cando si nche drommit
paret una reina
e cando est famida
si girat che una sùrvile.
Ischit murrunzare.
Est curiosedda meda.
est Sissi sa batulina mia.
Lucia Merella de s’Iscola Media de Fiolinas
S’elighe
Bos faeddo, cun dolu mannu
e cun su coro pienu de afannu,
de s’elighe de Sa Serra,
chi dae tempus a su bentu li fit fatende gherra.
Mi frimmaia a l’ammirare
cuss’arvure seculare, sempre birde e fozida,
chi faghiat umbra dae una vida.
Como totu est giambadu
ca su male non l’at rispetadu:
pianu pianu s’est sicadu
e, a dolu mannu nde l’ant segadu.
Tania Piga de s’Iscola Media de Fiolinas


text:
S’Ufìtziu de sa Limba Sarda at sa punna de promòvere e amparare su sardu in totu sas ocasiones de vida sotziale, econòmica, amministrativa e culturale.
Sos operadores ant fàghere a manera chi s’impreu de sa limba sarda siat “normale” in sas atividades de sas amministratziones comunales e in sa vida de sos tzitadinos.
In sos meses imbenientes ant a incumentzare sos cursos de formatzione linguìstica pro sos dipendentes de sas comunas e pro sos tzitadinos interessados.
Oràrios de sos isportellos de s'ULS
Dot. Stefano Ruiu
Indiritzu de posta eletrònica: stefano.ruiu@andalanoa.it
Lunis: dae sas 9:00 a sas 14:00 - Comuna de Bunnànaru;
Martis: dae sas 9:00 a sas 14:00 - Comuna de Tiesi;
Mèrcuris: dae sas 9:00 a sas 14:00 - Comuna de Bànari;
Giòvia: dae sas 9:00 alle ore 14:00 - Comuna de Boruta.
Dot. Mario Antioco Sanna
Indiritzu de posta eletrònica: mario.sanna@andalanoa.it
Martis: dae sas 9:00 a sas 14:00 - Comuna de Turalva;
Mèrcuris: dae sas 9:00 a sas 14:00 - Comuna de Sìligo;
Giòvia: dae sas 9:00 a sas 14:00 - Comuna de Cherèmule;
Chenàbura: dae sas 9:00 a sas 14:00 - Comuna de Bessude.
Torra abertu s’Ufìtziu de sa limba Sarda de sas comunas de su Meilogu.


text:
Pakistan
Coordinadas: 30°N 71°E / 30°N 71°E
Artìculu in LSC
Su Pakistan, ufitzialmente Repùblica islàmica de su Pakistan, est un'istadu de s'Àsia meridionale. Est su de ses istados prus populados in su mundu, cun una populatzione superiore a is 209 milliones de persones e est su de 36 istados prus istèrridos cun 881 913 km2 de subrafache. Sa capitale est Islamabad, is limbas ofitziales s'urdu e s'inglesu.
In su sud, su Pakistan tenet una costera chi s'isterret pro 1.046 chilòmetros in su Mare Aràbicu e in su Golfu de Oman, in s'estu faghet làcana cun s'Ìndia, in s'ovest cun s'Afganistàn, mentras cun s'Iran e sa Tzina làcanat rispetivamente in sud-ovest e in s'estremu nord-estu. In norte est istesiadu dae su Tagikistan de su passaditzu de su Vacan de s'Afganistan, mentras cumpartzit fintzas una làcana marìtima cun s'Omàn.
Su territòriu chi costituit su Pakistan est cunsideradu su bàntzigu de sa tziviltade e in pretzedèntzia est istadu sede de diversas culturas antigas, intre de is cales cussa Mehrgarh de su Neolìticu e sa tziviltade de sa badde de s'Indu de s'edade de su Brunzu. De sighida si sunt sutzèdidos rennos guvernados dae persones de fides e culturas diversas, intre de is cales indùs, indo-gregos, buddhistas, musulmanos, turcu-mòngolos, afganos e sikh. B'ant dominadu numerosos impèrios e dinastias, intre de is cales s'Impèriu Maurya bengalesu, s'impèriu achemenide persianu, Lisandru de Matzedònia, su califadu omayyade àrabu, su sultanadu de Delhi, s'Impèriu Mòngolu, s'Impèriu Mughal, s'Impèriu Durrani, s'Impèriu Sikh e s'Impèriu britànnicu.
Su Pakistan est unu casu ùnicu intre sos istados musulmanos in cantu est s'ùnicu a èssere istadu pretèndidu, essende·si formadu a pustis de sa tzèdida de parte de su territòriu in antis indianu a longa traditzione induista ma interessadu dae sas undadas de cunversione de sa prus reghente religione islàmica, pròpiu pro dare una natzione a is musulmanos in nùmene de s'Islam. S'idea de custa iscissione est difatis nàschida in sa galu unida Ìndia, in ue sa Liga Musulmana Panindiana (All Ìndia Muslim League), su segundu majore partidu indianu, in cussu tempus fiat ghiada dae su natzionalista islàmicu Mohammad Ali Jinnah chi pro primu, in su 1940, aiat propostu s'idea de una natzione islàmica indiana, su Pakistan. Sa lìnia polìtica de sa Lega Musulmana miraiat difatis a una partzidura intre is duas printzipales comunidades religiosas de su continente indianu.
Aici su Movimentu de su Pakistàn ghiadu dae Mohammad Ali Jinnah naradu fintzas Qaid-e Azam aiat otentu su Pakistan chi fiat nàschidu, fintzas a pustis de rivendicatziones armadas, in su 1947 che a natzione indipendente pro sos musulmanos chi biviant in sas regiones a estu e a s'ovest de su subcontinente in ue sa majoria de sa populatzione fiat de cussa fide. A comintzu dominion, su Pakistan aiat adotadu una noa costitutzione in su 1956, divenende una repùblica islàmica. Una gherra tzivile in su 1971 at batidu a sa setzessione de su Pakistàn orientale faghende nàschere su nou istadu de su Bangladesh.
Su Pakistàn est una repùblica parlamentare federale partida in bator provìntzias e bator territòrios federales. Si tratat de un'istadu ètnicamente e linguìsticamente diversificadu, cun una variatzione prètzisa in sa geografia sua e in sa fera areste. Su Pakistàn possedit sa de sete fortzas armadas de su mundu pro mannaria e detenet armas nucleares, ùnica natzione in su mundu musulmanu e segunda in Àsia meridionale a tènnere un istatus tale. S'istadu tenet un'economia semi-industrializada cun unu setore agrìculu bene integradu, s'economia sua est sa 26° in su mundu in trèmenes de pòdere de achistu e sa de 45° in trèmenes de PIB e est cunsiderada una de sas economias in majore crèschida de su mundu.
S'istòria de su Pakistàn de su pustis de indipendèntzia est istada caraterizada dae perìodos de guvernu militare, de s'instabilidade polìtica e de cunflitos cun sa lacanante Ìndia. S'istadu sighit a acarare problemas complessos, intre is cales sa subrapopuladura, su terrorismu, sa poberesa, s'analfabetismu e sa corrutzione. Cun tantu de custos fatores, bantat birtudes istratègicas e potentziale de isvilupu. In is annos at godidu de notèvoles progressos in sa riduida de sa poberesa arribbende a su segundu prus bàsciu tassu de poberesa orgànicu de s'Àsia de su Sud. Sa bursa balores est istada intre de is prus performantes de s'Àsia. Su Pakistan est membru de is Natziones Unidas, de su Commonwealth de is Natziones, de sos Sighentes ùndighi, de s'Organizatzione de Shanghai pro sa cooperatzione, de s'ECO, de su UfC, de su protocollu de Kyoto, de su ICCPR, de su RCD, de s'UNCHR, de sa Banca Asiàtica de Investimentu pro sas Infrastruturas de su G20 pro is istados in bia de isvilupu, de su ECOSOC; est membru fundadore de s'Organizatzione de sa cooperatzione islàmica e de su SAARC.


text:
Gerba
Coordinadas: 33°47′N 10°53′E / 33.783333°N 10.883333°E
Artìculu in LSC
Gerba (in arabu: جزيرة جربة, Jazirat Jarba, o Jerba, Jarbah o Girba; bèrberu e arabù dialetale: Jerba [ʒərba]) est sa prus manna isula de s'Àfrica de su norti. S'agatat in su gulfu de Gabès, ananti de sa costera de sa Tunisia.
S'ìsula tenet istèrrida de 514 km² e pobulatzione de unos 140.000 bividores. Sa bidda prus manna, chi contat unos 65.000 bividores, est Houmt Souk.
A primìtziu de su sèculu de 20, s'ìsula de Gerba teniat unos 40.000 bividores, de chie chnetinas de maltesos catòlicos, chi si balangiaiant su pane gràtzias a sa pisca de ispòngias.
Est unu de is pagus logus de sa Tunisia in ue si chistionet galu su berberu (in sa biddighedda de Guellala (berb. Iqellalen) e unu pagu, in is biddas a costadu de Sedouikech(berb. Azdyush) e de Adjim.
S'ìsula est unu tzentru de sa seta khrigita ibadita de sa religione islàmica, e est nodia fintzas pro sa minoria ebrea, chi bi bivet de sèculos (o fortzis milli e prus annos), mancari siat reduende·si in nùmeru de sa metade de su sèculu de 20.
Gerba è logu de importu pro su turismu in Tunisia.


text:
Austràlia Otzidentale
Coordinadas: 26°S 121°E / 26°S 121°E
S'Austràlia Otzidentale (in inglesu Western Austràlia, incurtzadu in WA) est un'Istadu federadu de s'Austràlia. Sa capitale de s'Istadu est sa tzitade de Perth (istesiada meda de is tzitades printzipales de su restu de s'Austràlia), mentras is bividores de s'Istadu sunt narados Westralians.
Su territòriu de s'Austràlia Otzidentale òcupat una parte manna meda de su continente australianu, tzirca su tres unu cun una tirada de 2.645.615 km², pro unos 2.474.410 bividores, cuntzentrados im majoria in sa capitale e in s'area metropolitana sua. Allàcanat a nord-estu cun su Territòriu de su Norte e a sud-estu cun s'Austràlia Meridionale. In s'ovest si ghetat a s'Otzèanu Indianu e in su sud a su Otzèanu Antàrticu.
Is primos bividores (aborìgenos) fiant lòmpidos de norte unos 60.000-40.000 annos a oe. Is primos Europeos fiant istados a ddoe acùdere fiant intames is Olandesos cun Dirk Hartog su 26 de santugaine de su 1616. Su 2 de maju de su 1829 Charles Howe Fremantes (capitanu inglesu) aiat pigadu possessu de "totu cussu cantone de sa Noa Olanda chi non fiat in intro de su territòriu de su Nou Galles de su Sud". In unu primu momentu sos aposentamentos si fiant isvilupados a ròdiu de is zonas saliosas de s'Artu Swan ma a pustis pro neghe de su connoschimentu iscassu de is cunditziones locales e pro sa farta de maniòbera aiant causadu in pagu tempus una situatzione de dificultade grae. Cara a su 1850 unas cantas esploratziones relativas a sa chirca de territòrios noos e s'intrada de presoneris pro sa maniòbera aiant risòlvidu su problema.
Is colonos sighiant a s'ispìnghere in sa parte de intro ocupende terras indìgenas, gasi fiant acontèssidas gherras chi aiant singiadu su cumintzu de una coesistèntzia difìtzile. In su 1890 su territòriu fiat intradu a fàghere parte de s'Impèriu britànnicu e su 1º ghennàrgiu de su 1901 (mancari bi esseret sa presèntzia de unas cantas fatziones setzessionistas) in sa Federatzione Australiana.
Durante sa Segunda gherra mundiale unas cantas tzitades de s'Austràlia Otzidentale (pro esempru Broome) fiant bombardadas dae s'aviatzione giaponesa.